17/12/2012 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Servizos Sociais
Convocatoria de subvencións a entidades sen fins de lucro para o desenvolvemento de políticas de igualdade de oportunidades entre mulleres e homes e loita contra a violencia de xénero durante o ano 2013

É finalidade desta Deputación Provincial da Coruña, a través da presente convocatoria, ao abeiro da Lei 38/2003, do 17 de novembro, xeral de subvencións, contribuír ao financiamento das entidades de iniciativa social (privadas sen ánimo de lucro), impulsar o seu desenvolvemento e facilitar o cumprimento dos seus fins sociais conforme ao disposto na Lei 7/1985, do 2 de abril, de bases de réxime local e no Decreto do 17 de xuño de 1955 que aproba o Regulamento de servizos das corporacións locais, e na Lei 5/1997, do 22 de xullo, de administración local de Galicia, así como na Lei 13/2008, do 3 de decembro, de servizos sociais de Galicia, e normativa que a desenvolve. Esta convocatoria márcase como obxectivo de carácter xeral, participar no sostemento e expansión do sistema público de servizos sociais (do que forma parte a iniciativa privada sen ánimo de lucro) mediante o cofinanciamento dos programas e actividades que realizan as entidades privadas de iniciativa social no ámbito territorial dos concellos da provincia da Coruña. De acordo coas prioridades políticas contidas nos orzamentos provinciais para 2013, cómpre determinar as liñas estratéxicas que contribuirán á realización das ditas prioridades, e que se concretan nas seguintes: - Apoio ao financiamento dos servizos, programas e actividades cuxa finalidade sexa o fomento e desenvolvemento das políticas de igualdade de oportunidades entre mulleres e homes e loita contra a violencia de xénero, en liña cos vixentes plans de igualdade, estatal e autonómico, que seguen as directrices da política social europea e lexislación vixente nesta materia (Lei 7/2004, do 16 de xullo, galega para a igualdade de mulleres e homes, Lei 2/2007, de 28 de marzo, do traballo en igualdade das mulleres de Galicia, Lei 11/2007, de 27 de xullo, galega para a prevención e o tratamento integral da violencia de xénero e Lei 3/2011, de 30 de xuño, de apoio á familia e a convivencia de Galicia.), co propósito de conseguir unha igual participación e representación, tanto no ámbito político como social e económico, desde o convencemento de que a persistencia dunha subrepresentación das mulleres en todos os campos de toma de decisións constitúe un déficit democrático fundamental. Así mesmo, son obxectivo destacado as accións orientadas ao fomento do emprego e a facilitar canles para a conciliación da vida persoal, familiar e laboral. En todo caso trátase de subvencionar proxectos de actividades que non perpetúen nas mulleres roles sociais tradicionalmente femininos e traballen con perspectiva de xénero.2.2. RELACIÓN DOS SERVIZOS, PROGRAMAS E ACTIVIDADES SUBVENCIONABLES QUE SE CORRESPONDEN COS SEGUINTES PROGRAMAS Serán obxecto desta convocatoria os seguintes programas ou accións, poderase solicitar un só código e un só tipo de programa dos enmarcados en cada código. EI- PROGRAMAS DE PROMOCIÓN DA IGUALDADE DE OPORTUNIDADES ENTRE MULLERES E HOMES Códigos: EI-1 APODERAMENTO E PARTICIPACIÓN SOCIAL Tipos de proxectos subvencionables: - Programa formativo ou de sensibilización sobre a creación, consolidación e participación de mulleres nas organizacións e asociacións, así como sobre a importancia de que en igualdade de condicións as mulleres ocupen postos directivos e de responsabilidade, para unha participación mais activa da vida pública. - Programas e accións de dinamización das mulleres do medio rural para que participen da vida pública e dispoñan de espazos de encontro onde se traballe con perspectiva de xénero. EI-2 FOMENTO DA IGUALDADE DE XÉNERO Tipos de proxectos subvencionables: - Programa e servizos de actividades de fomento da igualdade de xénero especialmente dirixidos a mulleres en situación de especial vulnerabilidade social como poden ser as que pertencen a minorías, emigrantes, inmigrantes, con diversidade funcional, que exercen a prostitución, reclusas e ex-reclusas, mulleres vítimas violencia de xénero” etc. - Programa de actividades de comprensión da maternidade como función social que incidan na necesidade de evitar os efectos negativos sobre os dereitos das mulleres en igualdade de oportunidades. EI-3 FOMENTO DO EMPREGO EN IGUALDADE DE OPORTUNIDADES Tipos de proxectos subvencionables: - Programas formativos de mellora da empregabilidade das mulleres que inclúan itinerarios personalizados e/ou desenvolvan accións de acompañamento e/ou axuda á busca de emprego. Requisitos: o dirixidos a mulleres con especiais dificultades de inserción laboral ou en situacións marcadas pola desvantaxe social. o duración mínima 30h. - Programas de fomento do cooperativismo ou autoemprego, dirixido principalmente a mulleres do medio rural, en actividades vinculadas ás potencialidades do contorno, e a procura dun medio rural sustentable. EI-4 CONCILIACIÓN E RESPONSABILIDADES COMPARTIDAS Tipos de proxectos subvencionables: - Programas e/ou Servizos de conciliación. Requisitos: o Dirixido a nenas e nenos de ata 12 anos. o Ofrecerase fóra do horario escolar, en horario laboral e durante ou abarcando todos os períodos de vacacións. o Contará con persoal especializado para a realización de actividades e atencións. o Engadirá expresa e obrigatoriamente no seu contido/programa: a) O obxectivo de traballar conscientemente a transversalidade da igualdade de xénero. b) Actividades específicas do fomento da igualdade de xénero, preferentemente adicadas á necesidade de que homes e mulleres actúen corresponsablemente nas funcións e tarefas domésticas e dos coidados familiares. No caso dos programas EI-2, EI-3 consideraranse compatibles solicitar como parte deles un servizo de conciliación. EV- PROGRAMAS LOITA CONTRA A VIOLENCIA DE XÉNERO Códigos: EV-1 PREVENCIÓN, SENSIBILIZACIÓN E IDENTIFICACIÓN DA VIOLENCIA DE XÉNERO Tipos de proxectos subvencionables: - Programas e/ou actividades de sensibilización, prevención e identificación da violencia de xénero en calquera das súas manifestacións, no ámbito comunitario. EV-2 TRATAMENTO INTEGRAL DAS PERSOAS EN SITUACIÓN DE VIOLENCIA DE XÉNERO Tipos de proxectos subvencionables: - Programas de intervención/tratamento integral coas mulleres vítimas de violencia de xénero e coas súas fillas e fillos e persoas delas dependentes. OBSERVACIÓNS EN RELACIÓN DOS SERVIZOS, PROGRAMAS E ACTIVIDADES SUBVENCIONABLES - Os programas de sensibilización ou de actividades poden constar de campañas de sensibilización, charlas, xornadas, seminarios, congresos, publicidade, etc. Estes programas terán contidos de calidade e serán coherentes cos obxectivos das bases da convocatoria. - Non serán subvencionables cursos sobre novas tecnoloxías e internet, actividades culturais e deportivas nin as actividades relacionadas co coidado, autocoidado ou promoción da saúde, por ter outros ámbitos de axudas e non ser conceptos que interese fomentar mediante esta convocatoria. - No caso de que a entidade presente un proxecto igual ao desenvolto no ano anterior, terá que motivalo xustificando que é continuidade daquel ou ampliación, e que existe demanda na poboación á que vai dirixido. - No caso de solicitar para o programa EV-2 presentarase o compromiso da entidade de información e coordinación co concello. Este compromiso reflectirase debidamente na memoria de xustificación.2.3. TIPOS DE AXUDAS As entidades poderán solicitar axuda para gastos de mantemento dun só tipo de programa dos enmarcados en cada código.2.4. INCOMPATIBILIDADES Non poderán ser obxecto de axuda na presente convocatoria as actividades subvencionadas, no mesmo exercicio, a través doutras convocatorias de subvencións ou de plans provinciais da Deputación. As entidades que solicitasen xa, ou teñan previsto solicitar, axudas da Deputación para actividades que se han realizar no presente exercicio, terán que optar por só unha das convocatorias das diferentes áreas xestionadas no Servizo de Fomento (cultura, deportes, servizos sociais ou promoción económica), xa que soamente poderán achegar unha solicitude por unha delas.3.1. ENTIDADES SOLICITANTES As entidades de iniciativa social poderán optar ao financiamento para o mantemento dos servizos, programas, actividades que se relacionan no apartado 2.2. desta convocatoria, sempre que cumpran os seguintes requisitos: • Estar legalmente constituídas antes do 1 de xaneiro de 2013. • Desenvolver as súas actividades no ámbito territorial da provincia da Coruña. • Carecer de fins de lucro (recollido e acreditado mediante os seus estatutos) • Estar rexistradas, debendo acreditarse, como entidade prestadora de servizos sociais no rexistro da Xunta de Galicia (Decreto 254/11, do 23 de decembro, DOG do 20 de xaneiro de 2012). • As entidades deberán acreditar estar inscritas na área de igualdade do Rexistro de Entidades Prestadoras de Servizos Sociais da Xunta de Galicia. No caso de non estar inscritos na área de igualdade no momento da solicitude da subvención deberase acreditar telo solicitado con anterioridade ao remate do prazo de presentación de solicitudes, e achegarase a acreditación da inscrición no momento da xustificación para o pago da subvención. • Poderán ser beneficiarias das axudas previstas nesta convocatoria as asociacións de nais e pais de alumnos/as dos centros educativos sostidos con fondos públicos que, con anterioridade ao remate do prazo de presentación de solicitudes, estean legalmente constituídas e inscritas no censo da Consellería de Educación e Ordenación Universitaria. Deberán achegar a acreditación correspondente. • As entidades prestadoras de servizos sociais especializados deberán acreditar que dispoñen da correspondente autorización da Xunta para a creación e/ou inicio de actividades, ou que a ten solicitada, todo isto de conformidade coa normativa correspondente ao centro ou servizo de que se trate, conforme ao disposto no Decreto 254/2011, do 23 de decembro (DOG 20 de xaneiro de 2012). Así mesmo, no caso de non ser necesaria a dita autorización deberán acreditalo. • Non estar incursa en ningún dos supostos de incapacidade ou incompatibilidade para percibir axudas ou subvencións públicas. • Estar ao día nas súas obrigas tributarias e coa Seguridade Social. Para o cobro estará ademais a entidade ao corrente nas súas obrigas fiscais coa Deputación Provincial da Coruña. As peticións que teñan por obxecto xornadas e congresos relacionados coas materias e actividades previstas nesta convocatoria poderán ser solicitadas por comités organizadores, sempre que as persoas cumpran os requisitos sinalados no que lles atinxa.3.2. CONDICIÓNS As entidades, que poderán achegar unha única petición na modalidade de mantemento, deberán axustar as súas peticións aos límites de contía indicados neste apartado, e na base 4. L (orzamento). As entidades só poderán solicitar subvención para unha petición. A deputación pode conceder un máximo de 30.000 euros e un mínimo de 600,00 euros. Con carácter xeral o importe da subvención solicitada será entre o 20% e o 80% do presuposto estimativo de gastos. No caso de que se concerte a execución total ou parcial das actividades subvencionadas con persoas ou entidades vinculadas coa entidade solicitante deberá obterse a autorización desta deputación nos termos do art.29.7. da Lei xeral de subvencións. A Sección de Servizos Sociais poderá remitir a petición á materia e á modalidade correspondentes cando se estime que a solicitude está mal presentada. Exclúense dos gastos subvencionables obxecto das solicitudes os referidos a actividades culturais, deportivas e de lecer e tempo libre que non se correspondan cos obxectivos da convocatoria. As solicitudes para a súa presentación telemática deberán formularse no modelo normalizado que se facilitará na páxina web da Deputación Provincial da Coruña www.dicoruna.es Achegarase tamén a seguinte documentación: a) Documentación da entidade: (apartados A, B, C) A. Fotocopia compulsada da tarxeta do CIF da entidade e do NIF da persoa representante. No caso da achega do CIF da entidade por parte das delegacións ou agrupacións locais desta, deberá acreditarse que contan coa autorización correspondente. B. Fotocopia compulsada dos estatutos da entidade adaptados á lexislación vixente de non estar na circunstancia prevista no apartado 4. d. C. Fotocopia compulsada do documento acreditativo da inscrición da entidade no Rexistro Único de entidades prestadoras de servizos sociais da Xunta de Galicia e autorización do centro, servicio e/ou programa obxecto da solicitude no caso de que corresponda (Decreto 254/11, do 23 de decembro, DOG 20 de xaneiro de 2012). C.1 Fotocopia compulsada dos documentos acreditativos da inscrición na área de igualdade do Rexistro de Entidades Prestadoras de Servizos Sociais da Xunta de Galicia. b) Certificacións segundo o impreso da solicitude: (apartados D, E) D. Certificación acreditativa do acordo no que se aproba participar nestes programas, do nomeamento da persoa representante para as súas relacións coa Deputación (correspóndese co apartado D.1. dos impresos) e do número das persoas socias activas da entidade (correspóndese co apartado D.2. dos impresos) E. Achegarase, así mesmo, o compromiso da entidade respecto do seguinte: - Publicidade da axuda que reciba: facer constar en todo tipo de información que realice por escrito, en desenvolvemento da actividade subvencionada, a colaboración prestada pola Deputación Provincial da Coruña (cartel informativo ou placa conmemorativa no caso das obras). - Compromiso de emprego dunha linguaxe con perspectiva de xénero. - De dispoñer dos libros contables e rexistros esixidos pola lexislación de aplicación e conservar os documentos xustificativos (que se relacionan na disposición adicional segunda) da aplicación dos fondos recibidos en tanto poidan ser obxecto de actividades de control pola Deputación, un mínimo de catro anos. - Compromiso, se é o caso, do emprego da lingua galega. Nas solicitudes engadiranse os compromisos seguintes: a) Solicitar, polo menos, tres ofertas de distintas empresas provedoras no caso de que o gasto sexa superior a 18.000 € para a prestación de servizos, nos termos do artigo 31.3. da Lei 38/2003, do 17 de novembro, xeral de subvencións, conforme ao disposto na Lei galega 12/2011, do 26 de decembro. b) No caso de solicitar axuda para o código EV-2 (Tratamento integral das persoas en situación de violencia de xénero) achegarase o compromiso da entidade de información e coordinación co concello. Este compromiso reflectirase debidamente na memoria de xustificación. c) Datos que se han achegar cubrindo os impresos: (apartados F, G, H, I, L, M, Ñ) F. Declaración de estar ao corrente das obrigas tributarias e coa Seguridade Social. G. Autorización para que a Deputación poida obter as certificacións da Axencia Estatal da Administración Tributaria e da Tesourería da Seguridade Social nas que se acredite que a entidade está ao corrente nas súas obrigas tributarias e coa Seguridade Social no momento de recoñecer as obrigas e ordenar os pagamentos das subvencións. (Ademais comprobarase, de oficio, que a entidade está ao corrente nas obrigas fiscais coa Deputación da Coruña). No caso de non dar esta autorización, a entidade solicitante deberá achegar a dita acreditación cos documentos xustificativos da subvención, nos termos dispostos nos artigos 18 a 27 do Regulamento xeral de subvencións (R. D. 887/2006, do 21 de xullo). H. Declaración do/a representante de non estar incurso en causas de incompatibilidade ou incapacidade para contratar e percibir subvencións da Administración pública, de aceptación das bases da convocatoria, e de que os datos e documentos achegados coa solicitude se axustan á realidade. I. Solicitude de autorización para executaren as actividades as persoas vinculadas coa entidade solicitante que se especifican no anexo 3. (art.29.7. d) Lei xeral de subvencións 38/2003, do 17 de novembro, e art.68 do Regulamento, R. D. 887/06, do 21 de xuño). L. Proxecto descritivo xeral da actividade que se vai realizar, segundo os documentos que se acompañan, que son os anexos 1 a 10: Anexo 1: - Documentación específica - Antecedentes e xustificación da acción Anexo 2: - Obxectivo xeral, específicos e operativos - Breve descrición do programa de actividades Anexo 3: - Metodoloxía - Cronograma e calendario de actividades - Publicidade - Emprego dunha linguaxe con perspectiva de xénero Anexo 4: - Coordinación - Recursos materiais Anexo 5: - Recursos humanos - Recursos humanos: concretar as condicións da contratación se incorre na circunstancia prevista no artigo 29.7 da Lei xeral de subvencións 38/2003, e no art.68 do R. D. 887/06 (contratar con persoas vinculadas á entidade) - Declaración, se é o caso, de non contar con medios materiais ou humanos, o que motiva a necesidade da contratación superando o 50% do importe do gasto. Anexo 6: - Sistema de avaliación - Persoas usuarias ( procedencia, vías de acceso, perfil, criterios e modo e fases de participación) - Atención ás persoas usuarias Anexo 8 (O anexo 7 desta convocatoria só se deberá cubrir no caso de que o obxecto da solicitude sexa para mantemento de servizo estable ou centro FOAXE e/ou investimento FOIE de servizos sociais). - Orzamento estimativo de gastos e previsión de ingresos correspondentes para cubrir os devanditos gastos. - O orzamento irá detallado por conceptos, axustándose ao anexo 8, tendo en conta os seguintes límites: 1. Non poderá ser superior a 100.000,00 euros.2. No caso de actividades que non derivan do mantemento de centros ou servizos estables propios da entidade, poderán ser gastos subvencionables aqueles de carácter xeral da entidade (persoal e gastos correntes: luz, alugamento, teléfono, etc.) que se adscriban directamente á realización da actividade subvencionada, e debe reflectirse no detalle do gasto o respecto ao límite do 13 % dos custos directos da actividade, cubrindo o impreso 8). 3. No suposto de que o solicitante teña que concertar ou contratar con terceiros para poder realizar por si mesmo a actividade, superando o límite do 50% do gasto do art.29 da Lei xeral de subvencións, deberá xustificar que non conta con medios persoais ou materiais para realizar a actividade contratada, coa declaración correspondente requirida no anexo 5 4. Indicarase entre os ingresos previstos o importe da subvención solicitada á Deputación, que non poderá ser inferior ao 20 % e non poderá superar o 80% do orzamento estimativo de gastos. Anexo 9 e 10 - Memoria explicativa das actividades da entidade no ano anterior, na que se inclúa a mención das axudas recibidas desta Deputación e o resumo dos seus ingresos e gastos. A entidade certificará, se é o caso, se ten aprobadas as liquidacións ou contas do exercicio vencido correspondente ao 2011, e a data da sesión da asemblea na que se aprobaron. M. Certificación dos datos bancarios da entidade, segundo modelo aprobado pola Deputación e que poden atopar na páxina web www.dicoruna.es d) Documentos que non é necesario achegar de novo De conformidade co art.35. f) da Lei 30/1992, do 26 de novembro, de réxime xurídico das administracións públicas e do procedemento administrativo común, se os documentos solicitados nos apartados A, B, C, e M anteriores están en poder da Deputación, a entidade solicitante non terá que volver a remitilos, pero haberá de sinalar a data e a dependencia na que se presentaran anteriormente. Poderáselle requirir á entidade solicitante que achegue cantos datos, documentos complementarios e aclaracións resulten necesarios para a tramitación e resolución do procedemento. Este requirimento farase mediante o correo electrónico sinalado no impreso correspondente. A documentación que se entregue en fotocopia ha de vir compulsada conforme ao indicado na disposición adicional primeira. O defecto, erro ou ausencia na presentación da documentación á que se refire esta base 4 deberá ser corrixido no prazo de dez días dende a recepción do requirimento arquivándose a solicitude sen máis trámite de non facelo así. 5.1. Co fin de incentivar a utilización de medios electrónicos e no marco dos principios da Lei 11/2007, do 22 de xuño, de acceso electrónico da cidadanía aos servizos públicos, as solicitudes presentaranse de forma telemática a través da páxina web da Deputación da Coruña, www.dicoruna.es. A presentación telemática producirá plenos efectos xurídicos, sempre que a solicitude sexa enviada dentro do prazo establecido.5.2 Presentación CON sinatura electrónica: Para presentar a solicitude de forma telemática é imprescindible que dispoñan de sinatura electrónica:. A persoa designada como representante, para o envío da solicitude ao rexistro telemático. A Secretaría e a Presidencia para asinar a documentación achegada. O prazo de presentación de solicitudes iniciarase o día 15 de xaneiro de 2013 e rematará o 22 de febreiro de 2013.5.3 Presentación SEN sinatura electrónica: No caso de carecer de firma electrónica, unha vez cuberta a solicitude de forma telemática, achegarase o resgardo da solicitude ao Rexistro Xeral da Deputación da Coruña, nos rexistros municipais dos concellos que teñen asinado convenio para este fin coa Deputación da Coruña (pode verse a relación de concellos con convenio na páxina web www.dicoruna.es) ou en calquera outros rexistros públicos aos que se refire o artigo 38.4. da Lei 30/1992, do 26 de novembro de réxime xurídico das administracións públicas e do procedemento administrativo común. O prazo de presentación do resgardo da solicitude telemática no rexistros indicados no parágrafo anterior, iniciarase o 15 de xaneiro de 2013 e rematará o 22 de febreiro de 2013.5.4 No obstante o anterior, ao longo do exercicio orzamentario poderán presentarse solicitudes que, por circunstancias novas ou por causas imprevisíbeis e excepcionais, non puideran presentarse no prazo sinalado no parágrafo anterior; esta circunstancia deberá motivarse adecuadamente, e o importe total das concesións por cada partida orzamentaria non poderá superar o 10% do importe total da súa consignación. Estes peticións tramítanse de acordo coas presentes bases, agás o cumprimento do prazo. A concesión das subvencións realizarase mediante un réxime de concorrencia competitiva, por resolución da Presidencia, por proposta motivada da comisión avaliadora e requirirá informe do Servizo de Fomento, no que figure que da información que consta no seu poder se deriva que as entidades cumpren todos os requisitos necesarios para acceder ás subvencións. A comisión avaliadora estará composta polas seguintes persoas: Presidenta: A deputada presidenta da Comisión de Benestar Social, Políticas de Igualdade de Xénero e Normalización Lingüística. Vogais: tres deputados/as designados/as polo presidente da Deputación. Na comisión actuará como secretario/a, sen voto, un funcionario do Servizo de Fomento.6.1. Valoración das solicitudes A selección das peticións e a contía das subvencións determinarase unha vez consideradas as actividades que se van realizar, ponderando as seguintes circunstancias: 6.2. Notificación e publicidade da resolución A resolución da concesión deberáselles notificar expresamente a tódalas entidades solicitantes de forma fidedigna e publicarse no Boletín Oficial da Provincia durante o mes seguinte a cada trimestre natural, en relación ás subvencións concedidas no trimestre inmediato anterior. As autorizacións para a contratación solicitadas previamente conforme ao previsto no artigo 29 da Lei 38/2003 xeral de subvencións, e sempre que se achegara a información necesaria, entenderanse concedidas co outorgamento da subvención, nos termos da solicitude presentada. Contra a desestimación expresa ou presunta das solicitudes presentadas poderán formularse os recursos que procedan.6.3. Reformulación de solicitudes Unha vez notificada a resolución de concesión, a reformulación da solicitude inicial, á que se refire o art.27 da Lei 38/2003, xeral de subvencións, e o art.61 do regulamento que a desenvolve, será automática, de tal modo que se o importe da subvención outorgada é inferior ao solicitado pola entidade beneficiaria, o presuposto subvencionado que debe ser obxecto de xustificación posterior determinarase dividindo a contía da subvención outorgada polo coeficiente de financiamento proposto pola entidade beneficiaria na súa solicitude.6.4. Modificación dos conceptos subvencionables Así mesmo, despois da solicitude razoada da entidade beneficiaria da subvención, poderá autorizarse o cambio dos conceptos concretos que se detallan no proxecto-proposta ou orzamento da solicitude, sempre que se manteña a finalidade da subvención. Esta solicitude deberá presentarse no prazo de tres meses dende a notificación da concesión e será obxecto de resolución da Presidencia, logo da proposta previa da comisión avaliadora que deberá ter en conta as seguintes circunstancias: · Se o orzamento da nova actividade é superior ou igual ao presuposto subvencionado inicial, manteranse as mesmas condicións da subvención concedida: coeficiente de financiamento, importe da subvención e presuposto subvencionado. · Se o orzamento da nova actividade é inferior ao presuposto subvencionado inicial, a comisión avaliadora, logo do informe previo do Servizo de Fomento, deberá determinar o novo coeficiente de financiamento para o novo importe da subvención e o novo presuposto subvencionado, que serán inferiores aos inicialmente establecidos.7.1. Prazo de xustificación O prazo para xustificar as subvencións finalizará o día 31 de maio de 2013, se ben poderá solicitarse, antes do 30 de abril de 2013, a ampliación ata o 31 de xullo de 2013, conforme ao disposto no art.49 da Lei 30/92, do 26 de novembro, do réxime xurídico das administracións públicas e procedemento administrativo común, por solicitude da entidade interesada ou por proposta razoada da unidade xestora. Se non se achega a xustificación dentro de prazo (inicial ou prorrogado), requirirase a entidade beneficiaria para a súa presentación (art.70 do regulamento de subvencións citado) no prazo improrrogable de 15 días. A falta de xustificación da subvención neste prazo excepcional levará aparellada a perda da subvención e demais responsabilidades establecidas na Lei xeral de subvencións 38/2003, do 17 de novembro. A presentación da xustificación fóra de prazo, ou no prazo excepcional, non eximirá a entidade beneficiaria das sancións que correspondan consonte á citada lei, coa gradación indicada no apartado 8 destas bases. En calquera caso, salvo o disposto no parágrafo anterior, a data límite para a xustificación non poderá exceder da fixada nas bases de execución do presuposto xeral da Deputación da Coruña para o exercicio 2013.7.2. Consideracións xerais para os pagamentos e xustificacións 7.2.1. As subvencións aboaranse despois da xustificación dos gastos.7.2.2. Para os efectos de xustificación das subvencións, defínese o coeficiente de financiamento como o cociente entre o importe da subvención solicitada e o importe do orzamento estimativo de gastos. A aplicación deste coeficiente ao importe da subvención concedida dará lugar ao presuposto subvencionado que será o que se teña que xustificar para poder cobrar a subvención, é dicir: Importe subvención concedida Presuposto subvencionado = --------------––––––––––------------------------------- Cf No caso de ter outros ingresos para o mesmo obxecto que, en concorrencia coa subvención da Deputación, teñan un importe superior á cantidade resultante do cálculo anterior, o presuposto subvencionado será a suma das subvencións. O gasto xustificado documentalmente deberá acadar, polo menos, o importe do presuposto subvencionado.7.2.3. O importe das subvencións concedidas, en ningún caso, poderá ser de tal contía que, en concorrencia con subvencións ou axudas doutras Administracións públicas ou entidades privadas, supere o custo da actividade que desenvolverá a entidade beneficiaria.7.2.4. Para o cobro da subvención as entidades deberán estar ao corrente das súas obrigas fiscais coa Deputación da Coruña, situación que determinará de oficio a propia Deputación, a través do Servizo Provincial de Recadación. Así mesmo, as entidades deberán acreditar que están ao corrente nas obrigas tributarias e coa Seguridade Social. As certificacións acreditativas desta situación poderán ser solicitadas directamente pola Deputación no caso de ter a autorización dada pola entidade. No caso de non estar autorizada a Deputación, achegaranas as entidades.7.2.5. Toda alteración das condicións tidas en conta para a concesión da subvención, e en todo caso a obtención concorrente de subvencións doutras administracións públicas ou entidades privadas, poderá dar lugar á modificación da resolución da concesión.7.2.6. A entidade beneficiaria deberá someterse aos procedementos de control ou auditoría que realicen a Intervención provincial, polos seus propios medios ou a través de empresas colaboradoras, e tamén, na condición de contratante, aos procedementos de control que poida realizar o Consello de Contas de Galicia, o Tribunal de Contas ou calquera outro órgano de control interno ou externo, nacional ou europeo. Como resultado dos devanditos procedementos, poderá esixirse responsabilidade administrativa, consonte ao establecido na Lei 38/2003, xeral de subvencións, e, no seu caso, responsabilidade penal, de conformidade co Código penal.7.3. Documentación xustificativa Para o cobramento da subvención as entidades deberán presentar unha conta xustificativa simplificada que comprenda a seguinte documentación: Documentación común para todas as entidades beneficiarias: 7.3.1. Unha memoria explicativa da actividade na que conste o cumprimento da finalidade da subvención mediante a realización das actividades para a que foi concedida, así como de ter cumpridos os compromisos e condicións impostos na concesión, indicando os resultados obtidos e as desviacións acaecidas. A memoria virá asinada pola persoa que a elaborou, que deberá estar identificada co seu cargo, nome e apelidos. A memoria deberá axustarse ao proxecto presentado coa solicitude da subvención (ver apartado 4. L. da presente convocatoria) e fará referencia, en todo caso, ao seguinte: · O modo de cumprimento da obriga de publicidade da axuda concedida pola Deputación, debendo achegarse a proba documental que proceda (impresos, carteis informativos, placa conmemorativa, etc). · O cumprimento do compromiso do emprego da lingua galega e da utilización dunha linguaxe con perspectiva de xénero. · En relación ao presuposto, a memoria conterá as desviacións acaecidas, indicándose, se é o caso, os incrementos do gasto nalgún concepto (os cales poderán ser compensados coa diminución do gasto noutros conceptos que estean xa previstos na subvención concedida). No caso de solicitar axuda para o código EV-2 (Tratamento integral das persoas en situación de violencia de xénero) reflectirase debidamente na memoria de xustificación o compromiso da entidade de información e coordinación co concello.7.3.2. Unha declaración na que se relacionen detalladamente os ingresos, de natureza pública ou privada, obtidos para o mesmo obxecto que o subvencionado (subvencións, axudas, achegas de usuarios/as ao servizo.), ou ben declaración de non ter recibido ningún.7.3.3. Unha declaración de non ter pendente de xustificación outra axuda da Deputación na que xa finalizara o prazo para a presentación dos xustificantes.7.3.4. No caso de non lle ter dada a autorización correspondente a esta Deputación, acreditación de estar ao corrente nas obrigas tributarias e coa Seguridade Social.7.3.5. Unha certificación da relación clasificada dos gastos da actividade, asinada en todas as follas polo/a Secretario/a da entidade e co visto e prace da Presidencia, na que consten os conceptos de gasto, a identificación da persoa acredora (nome, apelidos e NIF ou razón social e CIF), a identificación do documento (número, importe e data de emisión) e, no seu caso, data e medio de pago. En todo caso, terase en conta o seguinte: 1. No caso de gastos derivados de axudas a persoas físicas que pola súa natureza se consideren datos sensibles (axudas de emerxencia) para garantir a confidencialidade dos datos na tramitación do expediente nos termos previstos na Lei orgánica 15/1999, do 13 de decembro, de protección de datos de carácter persoal, na relación dos gastos poderanse admitir como válidos os asentos contables onde aparezan as iniciais das persoas beneficiarias co seu número de identificación fiscal (NIF). 2. Admitiranse xustificantes que se correspondan coas actividades realizadas entre o 1 de xaneiro de 2013 e o 31 de maio de 2014, ou, no caso de prórroga, ata o 31 de xullo de 2014. No caso de que se trate de programas ou proxectos para os que se solicite subvención en anos sucesivos, deberá declararse que non coinciden estas xustificacións coas actividades do programa ou proxecto que se presente para ser subvencionado nese exercicio.3. O pagamento dos gastos, que se poderá realizar tanto antes como despois do cobramento da subvención, deberá quedar acreditado documentalmente mediante un documento expedido pola entidade financeira no que quede identificado o beneficiario, o importe e a data de pago (transferencia bancaria, tarxeta de débito ou crédito, cheque ou talón nominativo, etc.) ou calquera outro que deixe constancia da data de pago e da identidade do perceptor. Só excepcionalmente se poderá realizar o pago en metálico, cando non sexa posible outra forma alternativa (peaxe de autopista, tickets de aparcamento, etc.). O incumprimento desa disposición para algún gasto implicará que o dito gasto se considere “non subvencionable”, de conformidade cos artigos 72.2, 75.2 e 89 do regulamento de subvencións en relación cos artigos 31.2, e 37 da Lei xeral de subvencións sempre que dito gasto supere o importe de 2.500, 00 euros.4. De xustificarse gastos de persoal, por cada traballador/a e mes, indicarase a data, o importe bruto da nómina e o importe da seguridade social con cargo á empresa, así como a porcentaxe da xornada laboral de cada traballador que se lle impute á actividade que se está a xustificar.5. No caso de concorrencia de subvencións públicas que estean xustificadas, poderá incluírse na relación a certificación expedida pola administración que concede, na que se detallen os conceptos subvencionados e os importes xustificados, así como o período ao que se refiren os gastos.6. No caso da distribución do gasto presupostado, deberá reflectir o disposto no apartado 7.3.1.7. No caso de que na relación clasificada de gastos figuren acredores, tanto persoas físicas como xurídicas vinculadas co beneficiario estes deberán corresponderse cos indicados no impreso de subvención ( art.29.7 da Lei 38/2003, do 17 de novembro, xeral de subvencións). De conformidade co establecido no apartado 4. L destas bases, no suposto de que o obxecto subvencionado sexa unha actividade non vinculada ao mantemento de centros ou prestación de servizos estables propios da entidade, serán subvencionables os gastos de caracter xeral adscritos directamente á realización da actividade subvencionada (persoal e gastos correntes: luz, alugamento, teléfono, etc.), sempre e cando ditos gastos non superen o 13% do importe dos seus custos directos.7.3.6. A entidade indicará se está ou non exenta de IVE, xa que só poderá terse en conta o cargo con dito imposto cando sexa soportado pola entidade e non sexa deducible.7.3.7. Achegarase ademais unha certificación expedida pola Secretaría da entidade co visto e prace da Presidencia, no caso de que na relación clasificada de gastos apareza o pagamento de axudas de custo, axudas de emerxencia ou indemnizacións ao voluntariado e gastos de quilometraxe, no que conste o nome, apelidos e NIF da persoa perceptora, así como a data do pagamento, concepto e número de xustificante (recibín, etc.). No caso dos gastos de quilometraxe, indicarase a matrícula do vehículo, o itinerario e os quilómetros. No caso excepcional de axudas de emerxencia ou indemnizacións a persoas físicas, nas que proceda aplicar especial protección da súa identidade segundo a normativa vixente de protección de datos de carácter persoal, só se indicará o NIF da persoa perceptora como dato identificativo.7.3.8. Unha certificación expedida pola Secretaría da entidade co visto e prace da Presidencia, na que se faga constar que o gasto foi reflectido na forma preceptiva no libro de contabilidade da entidade, segundo o disposto no art.14.1. da Lei 38/2003, xeral de subvencións.7.3.9. Nos casos en que sexa de aplicación, a entidade deberá acreditar o cumprimento das obrigas sinaladas no art.31.3 e 4 da Lei xeral de subvencións (solicitude de ofertas a diversos provedores) nos termos expresados no artigo 20 da Lei galega 12/2011, do 26 de decembro, de medidas fiscais e administrativas, en canto ao límite de contías que requiren solicitude de ofertas de diversos provedores. Terase en conta, en todo caso, o establecido no artigo 29 da Lei xeral de subvencións en relación ao límite da subcontratación das actividades subvencionadas, e do requisito da autorización ás persoas ou entidades vinculadas co beneficiario, nos termos que figuren na solicitude presentada na convocatoria.7.3.10 Igualmente achegarase no caso de non estar achegado anteriormente a acreditación de estar inscrita a entidade na área de igualdade no Rexistro Único de entidades prestadora de servizos sociais.7.4. Comprobacións e control A Deputación comprobará aleatoriamente os xustificantes que estime oportunos e que permitan obter a evidencia razoable da adecuación da aplicación da subvención, para o que poderá solicitar a remisión dos xustificantes dos gastos seleccionados. Así mesmo, os gastos xa xustificados serán obxecto do plan de control financeiro das subvencións da Deputación, mediante a fiscalización que realizarán os servizos de Intervención e para cuxo fin poderá requirírselle á entidade beneficiaria a remisión dos xustificantes de gastos correspondentes. Co obxecto de facilitar o control financeiro posterior das subvencións, as entidades deberán facer os pagamentos tal e como se indica no apartado 7.3.5.3 Conforme ao que se dispón na base 54 ( apartado 4 ) das bases de execución do orzamento para 2013 da Deputación Provincial da Coruña, poderá ser contemplado en exercicios posteriores dentro dos criterios de valoración das axudas que se han conceder, o grao de execución das actividades ou investimentos subvencionados.7.5. Tramitación da xustificación Á vista da documentación xustificativa presentada e logo dos informes previos da Sección de Servizos Sociais e do Servizo de Fiscalización, o órgano competente valorará o cumprimento das actividades subvencionadas e, se a documentación é correcta, procederase ao pagamento da subvención. No caso de que a documentación xustificativa fose incorrecta ou insuficiente, darase un único prazo de dez días para a súa corrección. Para a valoración do cumprimento da finalidade básica da subvención e do seu pagamento terase en conta o seguinte: – No caso de que se xustifique gasto igual ou superior ao presuposto subvencionado, aboarase a totalidade da subvención. – No caso de que se xustifique gasto inferior ao 100% e superior ao 50% do presuposto subvencionado, aboarase a parte proporcional da subvención mediante a aplicación do coeficiente de financiamento ao importe total dos gastos acreditados. – No caso de que se xustifique gasto inferior ao 50% do presuposto subvencionado, non se considerará cumprida a finalidade básica da subvención, polo que non se aboará cantidade ningunha, sen prexuízo de aplicación do réxime sancionador correspondente. O aboamento da subvención materializarase mediante ingreso na conta sinalada pola entidade. As entidades beneficiarias das subvencións quedarán sometidas ao establecido no Código penal (Lei orgánica 10/1995), e as responsabilidades e réxime sancionador establecido na Lei 38/2003, xeral de subvencións, coas especificacións indicadas na súa disposición adicional décimo cuarta. En canto á aplicación das sancións, se a demora no cumprimento do prazo de xustificación non excede dun mes, a sanción prevista na lei imporase no seu grao mínimo e será do 10% do importe da subvención outorgada co límite de 75 euros. Se excede dun mes e non chega a tres, a sanción imporase no seu grao medio e será do 20% do importe da subvención outorgada, co límite de 400 euros. E se a extemporaneidade da xustificación excede de tres meses, a sanción imporase no seu grao máximo, que suporá o 30% do importe da subvención, sen que poida superar o importe total de 900 euros. O incumprimento reiterado pola mesma entidade beneficiaria en distintas convocatorias dos prazos de xustificación, implicará que se apliquen as sancións antes expostas, elevando nun grao a que proceda. Poderá ser aplicada a compensación para o cobramento da sanción, salvo que se formule oposición á sanción por parte da entidade sancionada. Con carácter xeral admitiranse fotocopias sempre que veñan compulsadas: 1. Diante de notario 2. Polo Rexistro Xeral da Deputación da Coruña 3. Pola Secretaría do concello ou persoal funcionario habilitado para o efecto cando se refiran a expedientes de entidades do seu termo municipal 4. Polo órgano administrativo que teña no seu poder os documentos orixinais 5. Nos rexistros doutras Administracións públicas, nos casos nos que se presenten os documentos a través delas. Para o non establecido nesta convocatoria, en especial todo aquilo que fai referencia á posibilidade de levar a cabo un control financeiro no ano seguinte das subvencións xustificadas e pagadas, serán de aplicación as normas incluídas nas Bases de execución do presuposto xeral da Deputación da Coruña para o exercicio de 2013, e na Lei 38/2003, do 17 de novembro, xeral de subvencións, así como na Lei 9/2007, do 13 de xuño, de subvencións de Galicia. Así mesmo, de conformidade co disposto no artigo 14.2 f) da Lei 38/2003, do 17 de novembro, xeral de subvencións, e no artigo 11. f) da Lei 9/2007, do 13 de xuño, de subvencións de Galicia, os beneficiarios están obrigados a levar libros e rexistros contables dilixenciados. Para as entidades beneficiarias aos que non lles resulte de aplicación obrigatoria o Plan de contas adaptado ás entidades non lucrativas (R. D. 1491/2011, do 24 de outubro), abondará con que leven os seguintes libros e rexistros: 1. Libro diario de ingresos e gastos no que se reflictan por orde cronolóxica todos os ingresos e gastos e que deberá estar debidamente conciliado cos movementos realizados a través das contas bancarias. O citado libro deberá estar dilixenciado pola Presidencia, pola Secretaría e pola Tesourería da entidade.2. Liquidación anual de ingresos e gastos, que deberá resultar dos movementos producidos no libro anterior e na que quedará constancia da súa aprobación pola asemblea de socios/as.3. Libro de inventarios, no que se reflicten axeitadamente todos os bens e dereitos da entidade, así como as súas altas e baixas, e que tamén deberá estar dilixenciada pola Presidencia, a Secretaría e a Tesourería. Os datos das subvencións solicitadas quedarán incorporados a un rexistro público de subvencións, contemplándose o dereito das entidades interesadas á protección dos datos de carácter persoal, así como a posibilidade de exercitar os dereitos de acceso, rectificación, cancelación e oposición, nos termos establecidos na Lei orgánica 15/1999, do 13 de decembro, de protección de datos de carácter persoal.1. A aprobación da presente convocatoria queda sometida á condición suspensiva da entrada en vigor do presuposto da Deputación Provincial da Coruña do exercicio 2013 no que se conteñan os créditos adecuados e suficientes para atender as solicitudes que ao amparo daquela se presenten.2. Consonte co anterior, non se poderá realizar ningún acto que supoña directa ou indirectamente compromiso provincial de transcendencia presupostaria en tanto non se cumpra a condición suspensiva citada no apartado anterior.3. En ningún caso a presente convocatoria xerará ningún dereito a favor das entidades solicitantes mentres tanto non se dean as condicións presupostarias, procedementais e xurídicas de aplicación. A Coruña, 13 de decembro de 2012 O presidente O secretario Diego Calvo Pouso José Luis Almau Supervía